Džamija Niujie

Džamija Niujie (pojednostavljeni kineski: 牛街礼拜寺; tradicionalni kineski: 牛街禮拜寺; pinyin: Niújiē lǐbàisì; doslovno "Džamija u Kravljoj ulici") je najstarija džamija u kineskom glavnom gradu Pekingu. Prvi put je sagrađena 996. a obnovljena je i značajno proširena pod vladavinom cara Kangxija (vl. 1661-1722) iz dinastije Qing. Džamija je smještena u pekinškom distriktu Xuanwu, gdje predstavlja duhovno središte za 10.000 muslimana koji žive u njenoj okolici. Sama oblast Niujie, gdje je smještena džamija, predstavlja područje s najvećom konecntracijom muslimana u Pekingu. Džamija Niujie ima oko 6000 kvadratnih metara površine. Po stilu predstavlja mješavinu islamske i kineske arhiteture. Izvana je napravljena u kineskom, a iznutra ukrašena u islamskom stilu. Izgrađena je od drva, i u njoj se nalazi niz važnih kulturnih artefakata i spomenika, uključujući ukaz cara Kangxija iz 1694. Galerija